Olav Elgvin

Olav Elgvin (født 25. september 1980) er en norsk samfunnsforsker, som jobber med temaer knyttet til innvandring, integrering og islam.

Han er utdannet i filosofi og statsvitenskap, med mastergrad i filosofi fra Lunds universitet og mastergrad i freds- og konfliktstudier fra Universitetet i Oslo. For masteroppgaven i freds- og konfliktstudier, som handlet om politisk ideologi blant muslimske religiøse ledere i Norge, fikk han pris fra stiftelsen Kunnskap Oslo for beste masteroppgave med Oslo-tematikk fra 2011. I 2013 vant han konkurransen «Elsters utfordring» i regi av Harald Eia, Jon Elster og Morgenbladet, som gikk ut på å forsvare den franske sosiologen Pierre Bourdieu mot to innvendinger fra Jon Elster.

Elgvin deltar i den offentlige debatten i Norge, og er blant annet fast spaltist i avisen Klassekampen. Mens han skrev masteroppgave i freds- og konfliktstudier drev han bloggen «Muslimprosjektet», der han formidlet erfaringer fra feltarbeid i ulike muslimske miljøer. Etter mastergraden begynte han å jobbe som forsker ved forskningsstiftelsen Fafo, og fra 2014 til 2020 var han også stipendiat ved Institutt for sammenliknende politikk ved Universitetet i Bergen.

I 2020 publiserte han PhD-avhandlingen «Between a Rock and a Hard Place. The Islamic Council of Norway and the Challenge of Representing Islam in Europe» i sammenlignende politikk.

Publikasjoner 
 Elgvin, Olav, and Kristian Rose Tronstad. "Nytt land, ny religiøsitet?–Religiøsitet og sekularisering blant ikke-vestlige innvandrere i Norge." Tidsskrift for samfunnsforskning 54.01 (2013): 63-91.
 Bangstad, Sindre og Elgvin, Olav: "Norway". I Yearbook of Muslims in Europe, Volume 7, ed. Oliver Scharbrodt. Leiden: Brill (2015): 436-449
 Elgvin, Olav. "Ideas Do Matter: Politics And The Islamic Tradition Among Muslim Religious Leaders In Norway." Nordic Journal of Religion and Society, 2 (2013).
 Elgvin, Olav, and Jon Horgen Friberg. "Migrasjonssosiologiens svarte boks? Sosialpsykologiske prosesser i møtet mellom innvandrere og det norske samfunnet." Sosiologi i dag 44.3 (2014).
 Elgvin, Olav. Secularists, democratic islamists and utopian dreamers. How muslim religious leaders in Norway fit islam into the Norwegian political system. LAP Lambert Academic Publishing (imprint for VDM Verlag Dr. Müller), Saarbrücken, 2012, 107 s. ISBN 9783659245619

Referanser

Eksterne lenker 
 Olav Elgvins hjemmeside hos Fafo

Norske forskere
Fødsler i 1980